Na temelju članka 62. Stavak 1. Zakona o komunalnom gospodarstvu („Narodne novine” broj 68/18., 110/18., 32/20.) i članka 33. stavak 1. podstavak 27. Statuta Općine Jelenje („Službene novine Općine Jelenje“ broj 59/23.), Općinsko vijeće Općine Jelenje, na 23. sjednici održanoj 18. prosinca 2024. donijelo je

**Odluku o ukidanju statusa javnog dobra na k. č. br. 3757/4 K.O. Podhum**

**Članak 1.**

Utvrđuje se da je za nekretninu oznake k. č. br. 3757/4 K.O. Podhum upisanoj u zemljišnoknjižni uložak broj PI K.O. Podhum kod Općinskog suda u Rijeci – Zemljišnoknjižni odjel Rijeka, trajno prestala potreba za korištenjem kao javnog dobra, sve iz razloga što u naravi ta čestica predstavlja dio obiteljske kuće na adresi Podhum 72 u Podhumu, u Općini Jelenje.

**Članak 2.**

Na temelju ove Odluke, Općinski sud u Rijeci, Zemljišno-knjižni odjel, na nekretnini iz članka 1. ove Odluke izvršit će brisanje statusa javnog dobra i upis prava vlasništva na ime i u korist Općine Jelenje.

**Članak 3.**

Ova Odluka stupa na snagu osmoga dana od dana objave od dana objave u ″Službenim novinama Općine Jelenje”.

|  |  |
| --- | --- |
| KLASA: | **024-01/24-01/18** |
| URBROJ: | **2170-20-03-01/03-24-17** |
| Dražice, | **19. prosinca 2024.** |

PREDSJEDNICA OPĆINSKOG VIJEĆA

OPĆINE JELENJE

Izabela Nemaz